**Suplement i Certifikatës për kualifikimin profesional,**

**SILVIKULTURË, Niveli IV në KSHK, referuar Nivelit IV të KEK**

**Individi është i aftë:**

* Tё konceptoj planin për hapjen e një biznesi tё vogël në veprimtaritë profesionale përkatëse.
* Tё kryej llogaritje tё thjeshta ekonomike që lidhen me veprimtaritë profesionale përkatëse.
* Të kryej matje me instrumente matës gjeodezie dhe llogaritjen e tyre.
* Të masë dhe të përcaktojë vëllimin e grumbullit pyjor dhe drurit në këmbë duke përdorur pajisjet e mjetet matëse të lartësisë dhe diametrit, me saktësi.
* Të piketojë dhe të ndërtojë prita dhe vepra të tjera hidroteknike që përdoren në sistemimin e përrenjve, përroskave etj.
* Të inventarizojë sipërfaqet pyjore dhe të kryej llogaritjet në zyrë.
* Të damkosë drurët në ngastra pyjore dhe të nxjerrë vëllimin e masës drusore në këmbë.
* Të trajtojë pyjet e gështenjës dhe ato të pishës së zezë nëpërmjet metodave silvikulturale.
* Të inventarizojë fidanët e mbjellë dhe të përcaktojë shkallën e zënies.
* Të kryej shërbime dhe punime në lulëtari.
* Të kryej shërbime dhe punime në kullota.
* Të inventarizojë dhe të përcaktojë llojet e gjahut që ndodhen në zonën pyjore dhe vjeljen e tyre.
* Të zbatojë kuadrin ligjor të silvikulturës dhe standardet e profesionit.
* Të zbatojë rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Silvikulturë”, niveli i IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim profesional i jep individit mundësi t'i drejtohet tregut të punës si teknik i mesëm në fushën e pyjeve. Gjithashtu, nxënësi mund të vetëpunësohet në kuadrin e një biznesi individual ose familjar në fushën e fidanishteve pyjore, kultivimit të luleve, prodhimeve të dyta të pyllit, trajtimit të pyjeve dhe gjahut, mbrojtjen e tokës nga gërryerjet.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

 **Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).